ഫേസ്ബുക്കിന്റെ ആശയവിനിമയ ആപ്ലിക്കേഷനായ മെസഞ്ചർ മുഖംമിനുക്കി . സുഹൃത്തുക്കളുടെ ജന്മദിനം രേഖപ്പെടുത്തുന്ന മാറ്റമാണിത് ഇതിൽ ശ്രദ്ധേയം . ഏറ്റവും അടുത്ത സുഹൃത്തുക്കളുടെ ചാറ്റുകൾ മുൻഗണനാ ക്രമത്തിൽ കാണാനാകുന്ന ഫേവറിറ്റ് സെക്ഷനാണ് മറ്റൊരു പ്രത്യേകത . ചാറ്റ് വിൻഡോ കൂടാതെ ഒരു ഹോം ടാബ് ഉണ്ടാകും . ഈ ഹോം ടാബിലാണ് സുഹൃത്തുക്കളുടെ ജന്മദിനം സംബന്ധിച്ച നോട്ടിഫിക്കേഷനും , ഫേവറിറ്റ് സെക്ഷനുമൊക്കെ ഹോം ടാബിലാകും ഉണ്ടാകുക . സുഹൃത്തുക്കൾക്ക് മറക്കാതെ ജന്മദിനാശംസ നേരാനാകുമെന്നതാണ് ഇതുകൊണ്ടുള്ള ഒരു ഗുണം . ഇതുകൂടാതെ ആക്ടീവ് നൌ എന്നൊരു വിഭാഗം കൂടിയുണ്ടാകും . തൽസമയം ഓൺലൈനിലുള്ള സുഹൃത്തുക്കളെയാകും ഇവിടെ കാണാനാകുക . കാലോചിതമായ പരിഷ്ക്കാരങ്ങളുടെ ഭാഗമായാണ് ഫേസ്ബുക്ക് മെസഞ്ചറിലെ പുതിയ മാറ്റങ്ങൾ . ഫേസ്ബുക്ക് ബ്ലോഗിലൂടെയാണ് പുതിയ മാറ്റങ്ങളെക്കുറിച്ച് വിശദമാക്കിയിട്ടുള്ളത് . പുതിയ മാറ്റങ്ങൾ വിശദീകരിക്കുന്ന വീഡിയോയും ഫേസ്ബുക്ക് ബ്ലോഗ് പോസ്റ്റിൽ നൽകിയിട്ടുണ്ട് . കൂടാതെ അടുത്തിടെ ഫേസ്ബുക്ക് മെസഞ്ചറിൽ യൂറോ 2016 ഫുട്ബോൾ സംബന്ധിച്ച ഒരു ഫീച്ചർ കൂടി ഉൾപ്പെടുത്തിയിട്ടുണ്ട് . മെസഞ്ചർ ആപ്പ് അപ്ഗ്രേഡ് ചെയ്താൽ ആൻഡ്രോയ്ഡ് ഉപയോക്താക്കൾക്ക് എസ് എം എസ് സ്വീകരിക്കാവുന്ന സൌകര്യവും ആപ്പിൽ ഉണ്ടാകും .